CELEX: 32020D1724
Language: sl
Date: 2020-11-17 00:00:00
Title: Izvedbeni sklep Komisije (EU) 2020/1724 z dne 17. novembra 2020 o spremembi Priloge k Izvedbenemu sklepu (EU) 2020/1654 o nekaterih začasnih zaščitnih ukrepih v zvezi z visokopatogeno aviarno influenco podtipa H5N8 v Združenem kraljestvu (notificirano pod dokumentarno številko C(2020) 8126) (Besedilo v angleškem jeziku je edino verodostojno) (Besedilo velja za EGP)

18.11.2020   
               
               
                  SL
               
               
                  Uradni list Evropske unije
               
               
                  L 386/35
               
            
         IZVEDBENI SKLEP KOMISIJE (EU) 2020/1724
         z dne 17. novembra 2020
         o spremembi Priloge k Izvedbenemu sklepu (EU) 2020/1654 o nekaterih začasnih zaščitnih ukrepih v zvezi z visokopatogeno aviarno influenco podtipa H5N8 v Združenem kraljestvu
         
            
               (notificirano pod dokumentarno številko C(2020) 8126)
            
         
         (Besedilo v angleškem jeziku je edino verodostojno)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(3) Direktive v povezavi s členom 131 Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (Sporazum o izstopu),
         ob upoštevanju Direktive Sveta 90/425/EGS z dne 26. junija 1990 o veterinarskih pregledih, ki se zaradi vzpostavitve notranjega trga izvajajo v trgovini znotraj Unije z nekaterimi živimi živalmi in proizvodi (2), in zlasti člena 10(3) Direktive v povezavi s členom 131 Sporazuma o izstopu,
         ob upoštevanju naslednjega:
         
                     (1)
                  
                  
                     Izvedbeni sklep Komisije (EU) 2020/1654 (3) je bil sprejet po izbruhu visokopatogene aviarne influence podtipa H5N8 na gospodarstvu, kjer gojijo perutnino ali druge ptice v ujetništvu, v okrožju Cheshire v Združenem kraljestvu in potem, ko je pristojni organ Združenega kraljestva v skladu z Direktivo Sveta 2005/94/ES (4) vzpostavil okužena in ogrožena območja.
                  
               
                     (2)
                  
                  
                     Izvedbeni sklep (EU) 2020/1654 določa, da morajo okužena in ogrožena območja, ki jih Združeno kraljestvo vzpostavi v skladu z Direktivo 2005/94/ES, obsegati vsaj območja, navedena kot okužena in ogrožena območja v Prilogi k navedenemu izvedbenemu sklepu.
                  
               
                     (3)
                  
                  
                     Od sprejetja Izvedbenega sklepa (EU) 2020/1654 je Združeno kraljestvo obvestilo Komisijo o novem izbruhu visokopatogene aviarne influence podtipa H5N8 na gospodarstvu, kjer gojijo perutnino ali druge ptice v ujetništvu, v okrožju Herefordshire in sprejelo potrebne ukrepe v skladu z Direktivo 2005/94/ES, vključno z vzpostavitvijo okuženih in ogroženih območij okoli tega novega izbruha.
                  
               
                     (4)
                  
                  
                     Komisija je v sodelovanju z Združenim kraljestvom preučila navedene ukrepe in presodila, da so meje okuženih in ogroženih območij, ki jih je vzpostavil pristojni organ Združenega kraljestva, dovolj oddaljene od gospodarstva, na katerem je bil potrjen nov izbruh visokopatogene aviarne influence podtipa H5N8.
                  
               
                     (5)
                  
                  
                     Da bi preprečili kakršne koli nepotrebne motnje za trgovino v Uniji in se izognili tveganju, da tretje države sprejmejo neupravičene omejitve trgovanja, je treba na ravni Unije v sodelovanju z Združenim kraljestvom takoj opredeliti nova okužena in ogrožena območja, ki jih je vzpostavilo Združeno kraljestvo v skladu z Direktivo 2005/94/ES. Zato bi bilo treba spremeniti okužena in ogrožena območja, navedena za Združeno kraljestvo v Prilogi k Izvedbenemu sklepu (EU) 2020/1654.
                  
               
                     (6)
                  
                  
                     Zato bi bilo treba do naslednje seje Stalnega odbora za rastline, živali, hrano in krmo spremeniti Prilogo k Izvedbenemu sklepu (EU) 2020/1654 in posodobiti regionalizacijo na ravni Unije, da se upoštevajo nova okužena in ogrožena območja, ki jih je v skladu z Direktivo 2005/94/ES vzpostavilo Združeno kraljestvo, ter trajanje omejitev, ki se na njih izvajajo.
                  
               
                     (7)
                  
                  
                     Izvedbeni sklep (EU) 2020/1654 bi bilo zato treba ustrezno spremeniti.
                  
               
                     (8)
                  
                  
                     Glede na nujnost epidemioloških razmer v Uniji v zvezi s širjenjem visokopatogene aviarne influence podtipa H5N8 je pomembno, da spremembe Priloge k Izvedbenemu sklepu (EU) 2020/1654 iz tega sklepa začnejo veljati čim prej.
                  
               
                     (9)
                  
                  
                     Ta sklep se ponovno pregleda na naslednji seji Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Priloga k Izvedbenemu sklepu (EU) 2020/1654 se nadomesti z besedilom iz Priloge k temu sklepu.
         
         
            Člen 2
            Ta sklep je naslovljen na Združeno kraljestvo Velika Britanija in Severna Irska.
         
         
            V Bruslju, 17. novembra 2020
            
               
                  Za Komisijo
               
               Stela KIRIAKIDES
               
                  Članica Komisije
               
            
         
         
            (1)  UL L 395, 30.12.1989, str. 13.
         
            (2)  UL L 224, 18.8.1990, str. 29.
         
            (3)  Izvedbeni sklep Komisije (EU) 2020/1654 z dne 6. novembra 2020 o nekaterih začasnih zaščitnih ukrepih v zvezi z visokopatogeno aviarno influenco podtipa H5N8 v Združenem kraljestvu (UL L 372, 9.11.2020, str. 52).
         
            (4)  Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (UL L 10, 14.1.2006, str. 16).
      
      
         
            PRILOGA
            
               
                  
                     „PRILOGA
                     DEL A
                     Okuženo območje, kot je navedeno v členu 1:
                     
                                 
                                    Združeno kraljestvo
                                 
                                 
                                             Območje zajema:
                                          
                                          
                                             Datum konca izvajanja v skladu s členom 29(1) Direktive 2005/94/ES
                                          
                                       
                                             Those parts of the county of Cheshire (ADNS code 00140) contained within a circle of a radius of three kilometres, centred on WGS84 dec. coordinates N53.25 and W2.81
                                          
                                          
                                             27.11.2020
                                          
                                       
                                             Those parts of the county of Herefordshire (ADNS code 00051) contained within a circle of a radius of three kilometres, centred on WGS84 dec. coordinates N52.17 and W2.81
                                          
                                          
                                             8.12.2020
                                          
                                       
                           DEL B
                     Ogroženo območje, kot je navedeno v členu 1:
                     
                                 
                                    Združeno kraljestvo
                                 
                                 
                                             Območje zajema:
                                          
                                          
                                             Datum konca izvajanja v skladu s členom 31 Direktive 2005/94/ES
                                          
                                       
                                             Those parts of the county of Cheshire (ADNS code 00140) extending beyond the area described in the protection zone and within the circle of a radius of ten kilometres, centred on WGS84 dec. coordinates N53.25 and W2.81
                                          
                                          
                                             6.12.2020
                                          
                                       
                                             Those parts of the county of Cheshire (ADNS code 00140) contained within a circle of a radius of three kilometres, centred on WGS84 dec. coordinates N53.25 and W2.81
                                          
                                          
                                             od 28.11.2020 do 6.12.2020
                                          
                                       
                                             Those parts of the county of Herefordshire (ADNS code 00051) extending beyond the area described in the protection zone and within the circle of a radius of ten kilometres, centred on WGS84 dec. coordinates N52.17 and W2.81
                                          
                                          
                                             17.12.2020
                                          
                                       
                                             Those parts of the county of Herefordshire (ADNS code 00051) contained within a circle of a radius of three kilometres, centred on WGS84 dec. coordinates N52.17 and W2.81
                                          
                                          
                                             od 9.12.2020 do 17.12.2020
                                          
                                       
                           
               “